TEEMAT — Helene Auramo
SUOMEEN KAIVATAAN MUUTOSTA
Mutta miten muutos voidaan saavuttaa jos mennään kuten on aina menty?
Yrittäminen on lähellä sydäntäni, sillä olen ollut yrittäjä jo yli 10 vuotta. Olin mukana perustamassa Slushia, sillä halusin muuttaa asennetta yrittäjyyttä kohtaan Suomessa. Olen ollut mukana perustamassa Suomen ensimmäistä sosiaalisen median toimistoa Zipipopia sekä yhtä maamme suosituimmista blogialustoista nimeltään Indiedays. Viimeisimpänä työskentelin Marketing Clinicilllä, jossa kuuluin johtoryhmään ja johdin yrityksen viestintä- ja luovaa yksikköä MC Engagea. Alla kaksi keskeistä teemaa, missä haluat auttaa yrittäjiä:
TULEVAISUUDEN TYÖ & YRITYKSET
Suomen tulee mahdollistaa työnteko nyt ja tulevaisuudessa, kun kilpailu globaalilla tasolla kovenee. Miten otamme huomioon sen, että työt muuttuvat mm. digitaalisuuden ja tekoälyn myötä? Miten mahdollistamme sen, että meillä on riittävästi osaamista tulevaisuudessa?
Minusta meidän tulee panostaa koulutukseen ja innovaatioihin. Startupit ja innovatiiviset yritykset ovat tässä keskeisessä roolissa. Eräs yritysjohtaja sanoi minulle muutama vuosi sitten, että uskoo että kaikki ovat enemmän tai vähemmän yrittäjiä tai freelancereita tulevaisuudessa. En usko itse tähän, mutta jos niin kävisi nykysysteemillä se olisi katastrofi. Yrittäjän elämä on epävarmaa ja täynnä riskejä. Se ei sovi kaikille.
Kilpailemme koko ajan myös kansainvälisesti talentin pitämisessä Suomessa. On siis kyse paitsi siitä, että saamme ulkomaisia osaajia Suomeen, myös sen, että saamme pidettyä Suomessa täällä koulutetut ammattilaiset.
Olen viimeisen vuoden aikana joutunut henkilökohtaisesti kokemaan mitä tarkoittaa joutua alttiiksi asumisterveyden haasteille. Olemme yhteiskuntana isomman ongelman edessä kuin olemme suostuneet tunnustamaan. Sadat tarinat sekä kotien että työpaikkojen ongelmista ovat avanneet omat silmäni. On häkellyttävää, kuinka moni viaton lapsi ja nuori joutuu kärsimään terveysogelmista voimatta vaikuttaa asiaan mitenkään. On lähes yhtä häkellyttävää kuinka moni vähättelee ongelmaa ja kuinka ihmiset eivät saa riittävästi tukea ja empatiaa ongelmien kohdatessa.
Kannatan tasa-arvoa. Perhevapaat tulisi mennä tasaisesti ja myös niin, että perheet joissa on kaksi isää ja/tai äitiä saavat samat oikeudet kuin muut perheet.
Ilmastonmuutoksen eteen ei ole tehty riittävästi ja otan aiheen erittäin vakavasti. Meidän on Suomessa toimittava johtotähtenä ilmastonmuutoksen torjunnassa ja samalla kehitettävä uusia teknologioita ja menetelmiä sen torjumisessa. Uskon, että voimme siten saada aikaan myös uutta liiketoimintaa, mitä voimme tarvittaessa myydä myös muualle.
Meidän tulee panostaa koulutukseen ja elinikäiseen oppimiseen. Maailma muuttuu kovaa tahtia ja meillä ei ole varaa siihen, ettemme ota huomioon tätä. Ainostaan pysymällä koulutuksessa kärkimaana, meillä on mahdollista pärjätä kovenevassa kilpailussa.
Haluan näyttää mallia siihen, minkälaista voi olla uudenlainen politiikka: Sellaista, missä opitaan tekemään asioita yhdessä ihmisten kanssa. Se tarkoittaa sitä, että kykenemme määrittelemään ongelmia ja päättämään asioita yhdessä.
Kuusi Liike Nytin periaatetta, mitkä allekirjoitan:
Liike Nytistä lisää täällä.
Olen yksi Slushin perustajista. Haluan kuitenkin auttaa myös muita yrittäjiä kuin vain startupeja.